
LIETUVOS ŽUVININKYSTĖS SEKTORIAUS 2014–2020 METŲ VEIKSMŲ PROGRAMOS ĮGYVENDINIMO REZULTATAI IKI 2019 M. PABAIGOS

Nuo Lietuvos žuvininkystės sektoriaus 2014–2020 metų veiksmų programos (toliau – Veiksmų programa) įgyvendinimo pradžios iki 2019 m. gruodžio 31 d. iš viso gauta 500 paramos paraiškų (toliau – paraiška), kuriose prašoma paramos suma sudaro 57,038 mln. Eur Europos jūrų reikalų ir žuvininkystės fondo (toliau – EJRŽF)[footnoteRef:1] lėšų. Iš jų 86 paraiškos atmestos / išsiregistruotos, kurių prašoma paramos suma sudarė 11,134 mln. Eur. Pagal pateiktas paraiškas pasirašytos 325 paramos sutartys (toliau – sutartis) arba patvirtintos paraiškos; joms patvirtinta paramos suma – 38,311 mln. Eur, t. y. per 60 proc. visai Veiksmų programai įgyvendinti skirtų lėšų. Per visą laikotarpį iki 2019 m. gruodžio 31 d. paramos gavėjams išmokėta 19,991 mln. Eur, o deklaruota Europos Komisijai (EK)  17,079 mln. Eur, t. y. beveik 27 proc. Veiksmų programai įgyvendinti skirtų Europos jūrų reikalų ir žuvininkystės fondo  lėšų. [1:  Ataskaitoje finansiniai duomenys pateikiami nurodant tik ES (EJRŽF) paramos dalį] 

Paraiškų skaičius ir prašoma paramos suma 
Daugiausiai paraiškų gauta pagal 1 Sąjungos prioriteto (toliau – SP) priemonę „Jūrų biologinės įvairovės išsaugojimas ir atkūrimas. Laimikiui  žinduolių ir paukščių padarytos žalos kompensavimo sistemos“ – 154 paraiškos. 41 paraiška gauta pagal 1 SP priemonę „Pridėtinė vertė, produktų kokybė ir nepageidaujamos priegaudos panaudojimas“; Taip pat 66 paraiškos gautos pagal 2 SP priemonę „Produktyvios investicijos į akvakultūrą“ ir 39 paraiškos pagal 5 SP priemonę „Žvejybos ir akvakultūros produktų perdirbimas“.
Apibendrinant, daugiausiai paramos prašoma pagal 2 SP priemonę „Produktyvios investicijos į akvakultūrą“ – 13,190 mln. Eur, 4 SP priemonę „Vietos plėtros strategijų įgyvendinimas“ – 10,291 mln. Eur, 5 SP priemonę „Žvejybos ir akvakultūros produktų perdirbimas“ – 9,152 mln. Eur.
Sutarčių pasirašymas
Iki 2019 m. pabaigos: įgyvendinant 1 SP, patvirtinta 140 paraiškų pagal priemonę „Jūrų biologinės įvairovės išsaugojimas ir atkūrimas. Laimikiui žinduolių ir paukščių padarytos žalos kompensavimo sistemos“ (0,438 mln. Eur paramos); 23 sutartys pagal priemonę „Žvejybos poveikio jūrų aplinkai mažinimas ir žvejybos pritaikymas siekiant apsaugoti rūšis“ (0,331 mln. Eur paramos); 14 sutarčių pagal priemonę „Pridėtinė vertė, produktų kokybė ir nepageidaujamos priegaudos panaudojimas“ (1,970 mln. Eur paramos); įgyvendinant 2 SP daugiausiai sutarčių pagal priemonę „Produktyvios investicijos į akvakultūrą“ (įskaitant veiklos sritis) – 29 sutartys (2,998 mln. Eur paramos); 18 sutarčių pagal priemonę „Aplinkosaugos funkcijas atliekanti akvakultūra" (4,882 mln. Eur paramos); įgyvendinant 3 SP, 5 sutartys pagal priemonę „Duomenų rinkimas“ (2,459 mln. Eur) ir 3 sutartys pagal priemonę „Kontrolė ir vykdymo užtikrinimas“ (3,510 mln. Eur paramos); įgyvendinant 4 SP pagal priemonę „Vietos plėtros strategijų įgyvendinimas“, pasirašytos 9 sutartys (8,900 mln. Eur paramos) viensektorėms ir 3 sutartys (1,159 mln. Eur paramos) dvisektorės vietos plėtros strategijoms įgyvendinti; įgyvendinant 5 SP, 16 sutarčių pagal priemonę „Žvejybos ir akvakultūros produktų perdirbimas“ (3,318 mln. Eur) ir 6 sutartys pagal priemonę „Gamybos ir prekybos planai“ ( 0,523 mln. Eur); įgyvendinant 6 SP, 1 sutartis pagal priemonę „Žinių apie jūros būklę gerinimas“ (374 tūkst. Eur); pagal priemonę „Techninė parama“ 5 sutartys (2,594 mln. Eur).
Produkto ir finansinių rodiklių[footnoteRef:2], įtrauktų į Veiklos rezultatų planą, pasiekimas lyginant su 2023 m. nustatyta siektina reikšme [2:  Finansinio rodiklio pasiekimas pateiktas pagal ES + LT paramos dalis] 

Finansinio rodiklio pasiekimas nustatomas atsižvelgiant į EK deklaruotas bendros viešosios paramos (EJRŽF+LT) tinkamas finansuoti išlaidas, produkto rodiklių pasiekimas nustatomas atsižvelgiant į baigtų įgyvendinti ir pradėtų bei tinkamas išlaidas deklaravusių projektų skaičių.
	Veiklos rezultatų plane nustatyti rodikliai
	Pasiekta reikšmė iki 2019-12-31

	Siektinos reikšmės 2023 m.

	Pridėtinei vertei, kokybei, nepageidaujamos priegaudos panaudojimui, taip pat žvejybos uostams, iškrovimo aikštelėms, žuvų aukcionų salėms ir pastogėms skirtų projektų skaičius, vnt.
	11
	50 %
	22

	Išsaugojimo priemonėms, žvejybos poveikio jūrų aplinkai mažinimui ir žvejybos suderinimui su rūšių apsauga skirtų projektų skaičius, vnt.
	22
	220 %
	10

	Finansinis rodiklis, mln. Eur
	3,133
	20%
	15,872

	Gamybinėms investicijoms į akvakultūrą skirtų projektų skaičius, vnt.
	25
	60 %
	42

	Finansinis rodiklis, mln. Eur
	8,310
	34 %
	24,266

	Sąjungos kontrolės, inspektavimo ir reikalavimų vykdymo užtikrinimo sistemai skirtų projektų skaičius, vnt. 
	3
	150 %
	2

	Finansinis rodiklis, mln. Eur
	4,634
	49 %
	9,325

	Atrinktų vietos plėtros strategijų skaičius, vnt.
	9
	129 %
	7

	Finansinis rodiklis, mln. Eur
	1,184
	10 %
	11,619

	Perdirbimui skirtų projektų skaičius, vnt.
	9
	31 %
	22

	Finansinis rodiklis, mln. Eur
	3,223
	21 %
	15,350

	Jūrų aplinkos žinių apsaugai ir gerinimui skirtų projektų skaičius, vnt. 
	1
	50 %
	2

	Finansinis rodiklis, mln. Eur
	0,149
	0 %
	1,240



Vėlyva Veiksmų programos įgyvendinimo pradžia (EJRŽF reglamentas patvirtintas tik 2014 m., o Veiksmų programa tik 2015 m.) sąlygojo ir atsiliekantį rodiklių (ypač finansinių ir rezultato) pasiekimą, tačiau atsižvelgiant į atrinktų dar įgyvendinamų projektų numatomas pasiekti rodiklių reikšmes ir į 2020 m. suplanuotus veiksmus (įgyvendinamos naujos priemonės), yra didelė tikimybė, kad 2023 m. nustatytos  rodiklių reikšmės bus pasiektos.
Esminių teigiamų pokyčių, atsiradusių sektoriuose dėl Veiksmų programos įgyvendinimo, apžvalga
  Reikšminga pagalba priekrantės žvejams yra pagal priemonę „Jūrų biologinės įvairovės išsaugojimas ir atkūrimas. Laimikiui žinduolių ir paukščių padarytos žalos kompensavimo sistemos“ teikiamos kompensacijos už ruonių daromą žalą.  Priekrantės žvejai ne tik naudojasi galimybe gauti kompensacijas pagal minėtą priemonę, bet ir pradėjo aktyviai dalyvauti investicinėse priemonėse: „Žvejybos poveikio jūrų aplinkai mažinimas ir žvejybos pritaikymas gyvūnų apsaugai“ (parama teikiama investicijoms į selektyvesnius žvejybos įrankius. Pagal šią priemonę iki 2019 m. pabaigos  priimti sprendimai 17 žvejybos įmonių skirti paramą 25 projektams įgyvendinti) ir „Pridėtinė vertė, produktų kokybė ir nepageidaujamos priegaudos panaudojimas“ (parama teikiama norint investuoti į savo sužvejoto laimikio pridėtinės vertės kūrimą (pvz., perdirbimą, pirminį pardavimą), taip pat remiamos investicijos, skirtos pagerinti ar išlaikyti sužvejoto laimikio kokybę. Pagal šią priemonę iki 2019 m. pabaigos priimti sprendimai 20 žvejybos įmonių skirti paramą 24 projektams įgyvendinti).  Ankstesniaisiais paramos teikimo laikotarpiais (iki 2014–2020 metų Veiksmų programos įgyvendinimo) žvejai buvo aktyvūs tik kompensacinėse pasitraukimo iš žvejybos verslo priemonėse.   
  Šiuo paramos teikimo laikotarpiu toliau aktyviai investuojama į Lietuvos akvakultūros sektorių. Pagal priemonę „Produktyvios investicijos į akvakultūrą“, įskaitant ir supaprastinta tvarka teikiamas paraiškas, pasirašytos 29 sutartys; 8 iš jų – modernizuojami tvenkinių akvakultūros ūkiai, 21 – numatoma plėsti gamybą uždarose akvakultūros sistemose: įgyvendinus projektus, papildomai užauginti per 380 t afrikinių šamų, per 840 t upėtakių, taip pat planuojama auginti eršketus, tilapijas, krevetes ir vėžius (palyginimui: 2018 m. Lietuvos akvakultūros įmonės uždarose akvakultūros sistemose iš viso užaugino ir realizavo 357,2 t žuvų, 2019 m. – 565,2 t žuvų). 2019 m. pradėtos rinkti priemonės „Produktyvios investicijos į akvakultūrą“ veiklos srities „Produktyvios investicijos į didelės apimties akvakultūros gamybą“ paraiškos (buvo pateiktos 4 paraiškos). Tikimasi, kad tai sudarys galimybę plėstis didelės apimties akvakultūros gamybai galėsiančiai pasiūlyti mažesnes kainas ir pakankamus kiekius siekiant efektyviau konkuruoti rinkoje.
2014–2020 m. laikotarpiu paramą perdirbimui gali gauti tik vidutinės, mažos ir labai mažos įmonės, o prioritetas teikiamas savo produkciją perdirbti ketinančioms akvakultūros įmonėms. Pagal priemonę „Žvejybos ir akvakultūros produktų perdirbimas“, įskaitant ir supaprastinta tvarka teikiamas paraiškas, pasirašyta 16 sutarčių, iš kurių 9 užsiima akvakultūros gamyba. Ateityje tikimasi dar didesnio akvakultūros įmonių aktyvumo. 
